প্ৰণৱজ্যোতি ডেকা
প্ৰণৱজ্যোতি ডেকা (; জন্ম: ১৯৩৯) অসমৰ এগৰাকী গল্পকাৰ, ঔপন্যাসিক, গৱেষক, অভিধান প্ৰণেতা আৰু অধ্যাপক। তেওঁ গুৱাহাটী বিশ্ববিদ্যালয়ৰ ভূ-তত্ত্ব বিভাগৰ অধ্যাপক হিচাপে অৱসৰ গ্ৰহণ কৰে। তেওঁৰ আত্মজীৱনীখনৰ নাম ‘সোণৰ চামুচ মুখত লৈ’। জ্যোতি দ্বিভাষিক অভিধানখন তেওঁৰ উল্লেখযোগ্য সাহিত্যকৃতি।

জন্ম আৰু শিক্ষা
প্ৰণৱজ্যোতি ডেকাৰ জন্ম হয় ১৯৩৯ চনৰ ২১ জুলাই তাৰিখে, কলিকতাত। তেওঁ গুৱাহাটী ড’নবক্স স্কুলৰপৰা প্ৰৱেশিকা পৰীক্ষা (১৯৫৫), কটন কলেজৰপৰা আই.এ (১৯৫৭) আৰু বেনাৰস হিন্দু বিশ্ববিদ্যালয়ৰপৰা ভূ-তত্ত্ব বিষয়ত স্নাতকোত্তৰ (১৯৬১) ডিগ্ৰী লাভ কৰে। পৰৱৰ্তী সময়ত লেনীনগ্ৰাড খনি বিদ্যালয়ৰ পৰা অৰ্থনৈতিক ভূ-তত্ত্ব বিষয়ত ডক্টৰেট ডিগ্ৰী লাভ কৰে।

কৰ্মজীৱন
তেখেতে ১৯৬৬ চনত গুৱাহাটী বিশ্ববিদ্যালয়ৰ ভূ-তত্ত্ব বিভাগৰ অধ্যাপক হিচাপে যোগদান কৰে আৰু সেই বিশ্ববিদ্যালয়ৰপৰাই অৱসৰ গ্ৰহণ কৰে।

গ্ৰন্থপঞ্জী

গল্প সংকলন
 কৈলাসনাথ
 একুৰি বছৰৰ গল্প, ১৯৯৬
 এজাক এলেহুৱা কাউৰীৰ সাধু, ২০১২, বান্ধৱ প্ৰকাশন
 বেৱাৰিছ লাছ আৰু অন্য গল্প
 বিহুৱতী চৰাই আৰু অন্য গল্প, ২০১৬, বান্ধৱ প্ৰকাশন
 ড৹ প্ৰণৱজ্যোতি ডেকাৰ শ্ৰেষ্ঠ গল্প, ২০২১, বান্ধৱ প্ৰকাশন

প্ৰবন্ধ সংকলন
 পৰমেশ্বৰ আছে নাই
 চৰ্যাগীত আৰু বৌদ্ধ তন্ত্ৰ
 ধৰ্মৰ প্ৰাণতত্ত্ব
 Nilachal Kamakhya: Her History and Tantra, Scientific Evidence for Vedic Astrology
 ৰত্নজ্যোতিষ আৰু বিজ্ঞান
 Century old Castes, Tribes and Guild
 জ্যোতি দ্বিভাষিকৰ বুৰঞ্জী, ২০১০, অসম বুক ডিপো
 ৰূপোপজীৱিনী বনাম দেহোপজীৱিনী (প্ৰাপ্তবয়স্কৰ যৌনজ্ঞান গ্ৰন্থ), ২০১৮, বান্ধৱ প্ৰকাশন

অভিধান
 জ্যোতি দ্বিভাষিক অভিধান

উপন্যাস
ড॰ প্ৰণৱজ্যোতি ডেকাৰ ৰহস্য উপন্যাস

আত্মজীৱনী
 সোণৰ চামুচ মুখত লৈ

তথ্যসূত্ৰ

অসমৰ ব্যক্তি
জীৱিত ব্যক্তি
অসমীয়া সাহিত্যিক
অসমীয়া শিক্ষাবিদ